CELEX: 32005D0104
Language: fi
Date: 2005-02-03 00:00:00
Title: 2005/104/EY: Komission päätös, tehty 3 päivänä helmikuuta 2005, bonamioosi-nilviäistaudin (Bonamia ostreae) ja/tai marteilioosi-nilviäistaudin (Marteilia refringens) osalta hyväksyttyjen alueiden luettelosta tehdyn päätöksen 2002/300/EY muuttamisesta (tiedoksiannettu numerolla K(2005) 217) (ETA:n kannalta merkityksellinen teksti)

5.2.2005   
            
            
               FI
            
            
               Euroopan unionin virallinen lehti
            
            
               L 33/71
            
         
      KOMISSION PÄÄTÖS,
   
   tehty 3 päivänä helmikuuta 2005,
   bonamioosi-nilviäistaudin (Bonamia ostreae) ja/tai marteilioosi-nilviäistaudin (Marteilia refringens) osalta hyväksyttyjen alueiden luettelosta tehdyn päätöksen 2002/300/EY muuttamisesta
   (tiedoksiannettu numerolla K(2005) 217)
   (ETA:n kannalta merkityksellinen teksti)
   (2005/104/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1) ja erityisesti sen 5 artiklan,
   sekä katsoo seuraavaa:
   
               (1)
            
            
               Bonamioosi-nilviäistaudin (Bonamia ostreae) ja/tai marteilioosi-nilviäistaudin (Marteilia refringens) osalta hyväksyttyjen alueiden luettelosta 18 päivänä huhtikuuta 2002 tehdyssä komission päätöksessä 2002/300/EY (2), vahvistetaan yhteisön alueet, joiden katsotaan olevan vapaita bonamioosi-nilviäistaudista (Bonamia ostreae) ja/tai marteilioosi-nilviäistaudista (Marteilia refringens).
            
         
               (2)
            
            
               Tanska on toimittanut perusteet, jotta Limfjordenin alue tunnustettaisiin hyväksytyksi alueeksi bonamioosi- ja/tai marteilioosi-nilviäistaudin osalta. Toimitetuista asiakirjoista käy ilmi, että kyseinen alue täyttää direktiivissä 91/67/ETY säädetyt vaatimukset. Näin ollen se voi saada hyväksytyn alueen aseman ja olisi lisättävä päätöksessä 2002/300/EY esitettyyn luetteloon hyväksytyistä alueista.
            
         
               (3)
            
            
               Lisäksi Irlanti on toimittanut pyynnön, jotta päätöksessä 2002/300/EY esitettyä luetteloa Irlannissa bonamioosi-nilviäistaudin osalta hyväksytyistä alueista muutettaisiin niin, että kyseisen taudin yhden esiintymisalueen maantieteellistä määritelmää täsmennettäisiin. Tämän vuoksi alue ”Loughmore, Blacksod Bay” olisi korvattava alueella ”Logmore, Belmullet”.
            
         
               (4)
            
            
               Päätös 2002/300/EY olisi muutettava vastaavasti.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2002/300/EY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 3 päivänä helmikuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 46, 19.2.1991, s. 1. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 103, 19.4.2002, s. 24. Päätös sellaisena kuin se on viimeksi muutettuna päätöksellä 2003/729/EY (EUVL L 262, 14.10.2003, s. 37).
   
      LIITE
      
         
            ”LIITE
            
               BONAMIOOSI- JA/TAI MARTEILIOOSI-NILVIÄISTAUDIN OSALTA HYVÄKSYTYT ALUEET
            1.A   Bonamioosi-nilviäistaudin osalta hyväksytyt Irlannin alueet
            
                        —
                     
                     
                        Irlannin koko rannikko lukuun ottamatta seuraavia kuutta aluetta:
                        
                                    —
                                 
                                 
                                    Cork Harbour,
                                 
                              
                                    —
                                 
                                 
                                    Galway Bay,
                                 
                              
                                    —
                                 
                                 
                                    Ballinakill Harbour,
                                 
                              
                                    —
                                 
                                 
                                    Clew Bay,
                                 
                              
                                    —
                                 
                                 
                                    Achill Sound,
                                 
                              
                                    —
                                 
                                 
                                    Logmore, Belmullet.
                                 
                              
                  1.B   Marteilioosi-nilviäistaudin osalta hyväksytyt Irlannin alueet
            
                        —
                     
                     
                        Irlannin koko rannikko.
                     
                  2.A   Bonamioosi-nilviäistaudin osalta hyväksytyt Yhdistyneen kuningaskunnan, Kanaalisaarten ja Mansaaren alueet
            
                        —
                     
                     
                        Ison-Britannian koko rannikko lukuun ottamatta seuraavia alueita:
                        
                                    —
                                 
                                 
                                    Cornwallin etelärannikko Lizardista Start Pointiin,
                                 
                              
                                    —
                                 
                                 
                                    Solentin suiston ympärillä oleva alue Portland Billistä Selsey Billiin,
                                 
                              
                                    —
                                 
                                 
                                    Essexin rannikko Shoeburynessistä Landguard Pointiin.
                                 
                              
                  
                        —
                     
                     
                        Pohjois-Irlannin koko rannikko.
                     
                  
                        —
                     
                     
                        Guernseyn ja Hermin koko rannikko.
                     
                  
                        —
                     
                     
                        Jerseyn alue, joka muodostuu Jerseynsaaren nousuveden keskikorkeuden ja kolmen meripeninkulman etäisyydelle Jerseynsaaren laskuveden keskikorkeudesta vedetyn kuvitteellisen viivan välisestä vuorovesialueesta ja välittömästä rannikkoalueesta. Alue sijaitsee Saint-Malon lahdessa Englannin kanaalin etelälaidalla.
                     
                  
                        —
                     
                     
                        Mansaaren koko rannikko.
                     
                  2.B   Marteilioosi-nilviäistaudin osalta hyväksytyt Yhdistyneen kuningaskunnan, Kanaalisaarten ja Mansaaren alueet
            
                        —
                     
                     
                        Ison-Britannian koko rannikko.
                     
                  
                        —
                     
                     
                        Pohjois-Irlannin koko rannikko.
                     
                  
                        —
                     
                     
                        Guernseyn ja Hermin koko rannikko.
                     
                  
                        —
                     
                     
                        Jerseyn alue, joka muodostuu Jerseynsaaren nousuveden keskikorkeuden ja kolmen meripeninkulman etäisyydelle Jerseynsaaren laskuveden keskikorkeudesta vedetyn kuvitteellisen viivan välisestä vuorovesialueesta ja välittömästä rannikkoalueesta. Alue sijaitsee Saint-Malon lahdessa Englannin kanaalin etelälaidalla.
                     
                  
                        —
                     
                     
                        Mansaaren koko rannikko.
                     
                  3.   Bonamioosi- ja/tai marteilioosi-nilviäistaudin osalta hyväksytyt Tanskan alueet
            
                        —
                     
                     
                        Limfjorden Thyborønista lännessä Halsiin idässä.”